cyanic-selkie/wikianc huggingface dataset:
டேவிட் ஷெப்பர்ட் (நடுவர்)
நடுவராக
அதன் பின்னர், சர்வதேச அளவில் தெரியப்பட்ட ஒரு நபராக அவர் உருவெடுத்தார். இலகுவாக அடையாளப்படுத்திக் கொள்ளக்கூடியதான அவரின் உருளையான உடல்வாகு, விளையாட்டு வீரர்களாலும் பார்வையாளர்களாலும் அவரை எளிதில் இனங்கண்டு கொள்ள வைத்தது. இவர் பிரியத்திற்குரிய ஒரு நபராக மைதானத்திற்குள்ளும் வெளியேயும் அவதானிக்கப்பட்டார். ஒருவேளை, துடுப்பாட்ட போட்டியின் போது, நெல்சன் ஓட்ட எண்ணிக்கை வரும் போது தனது காலை உயர்த்திக் கொள்கின்ற வழக்கம் அவரை இன்னும் அதிகளவில் இனங்காட்டியிருக்கலாம். தனது இளமைக்காலத்தில் துடுப்பாட்ட நிலைகளில் நெல்சன் ஓட்ட எண்ணிக்கை வரும் போது, அபசகுனமான விடயங்கள் நடந்தேறலாம் என்பதற்கான அப்படி எதுவும் நடக்காமல் இருக்க வேண்டு, தனது கால்களை மாறி மாறி உயர்த்திக் கொள்ளும் பழக்கத்தை தொடர்ந்தும் தொடர்பவராகக் காணப்பட்டார். அது மட்டுமல்லாது, நான்கு ஓட்டங்களை சைகை காட்டுகின்ற நேரத்தில் தனது கைகளை குலுக்கிக் கொள்கின்ற வழக்கத்தையும் இவர் கொண்டிருந்தார். இவரின் இந்த வழக்கத்தை பல துடுப்பாட்ட பார்வையாளர்கள் இன்று வரையும், பின்பற்றுவதாய் ஷெப்பர்ட் போன்றே நான்கு ஓட்டங்களை சைகை செய்து கொண்டாடி மகிழ்கின்றனர்.
சர்வதேச துடுப்பாட்ட அமைவின் 1990 களில் அமுல்ப்படுத்தப்பட்ட கொள்கையின் நிலையில், உருவாக்கப்பட்ட முதலாவது, நடுநிலைமையான நடுவர்கள் குழாமில்அங்கத்தவரான இவர், 2005 ஆம் ஆண்டு வரை தான் துடுப்பாட்ட நடுவர் நிலையிலிருந்து ஓய்வு பெறும் வரை தனது இடத்தை அக்குழாமில் எந்தப்பிழையுமில்லாமல் தக்க வைத்துக் கொண்டார்.
இவரின் ஓய்வு பெறுகின்ற காலத்தில், அவரின் சேவையைப் பாராட்டி அவர் சென்ற இடமெல்லாம் கௌரவிப்புகள் இடம்பெற்றன. 2005 ஆம் ஆண்டு இடம்பெற்ற நியூசிலாந்து மற்றும் அவுஸ்ரேலிய அணிகளுக்கிடையான போட்டியின் போது, இவர் கௌரவிக்கப்பட்டார். அவர் நடுவராகக் கடமை புரிந்த கடைசி தேர்வுத் துடுப்பாட்ட போட்டியான மேற்கிந்திய தீவுகள் மற்றும் பாகிஸ்தான் ஆகிய நாடுகளிடையான போட்டியின் போது, மேற்கிந்திய தீவுகள் அணியின் தலைவர், ஷெப்பர்டிற்கு துடுப்புமட்டை வழங்கி கௌரவித்தார்.
துடுப்பாட்டத்திற்கான ஆற்றிய சேவைக்காக, 1987 இல், MBE பட்டமளித்து கௌரவிக்கப்பட்டார். அத்தோடு, 2006 ஆம் ஆண்டு தனது சொந்தநகரத்தின் துடுப்பாட்ட அணியான டெவோன் பிராந்திய துடுப்பாட்டக் கழகத்தின் தலைவராகத் தேர்வானார்.
குடும்ப வாழ்க்கை
ஷெப்பர்ட் டெவோனிலுள்ள பைட்போர்ட் என்கின்ற இடத்தில் பிறந்தார். வடக்கு டெவோன் துடுப்பாட்ட கழகத்தின் நடுவராகக் கடமையாற்றிய ஹெர்பெட் என்பவரே இவரின் தந்தையாவார். பில்லி என்ற சகோதரர் ஒருவர் இவருக்கு இருந்தார். இன்ஸ்டோ என்ற கரையோரப் பிரதேசத்திலேயே தனது கடைசி நாட்களைக் கழித்தார். இவரின் நீண்ட நாள் துணையான ஜெனி என்ற பெண்ணை 2008 இல் மணமுடித்துக் கொண்டார்.
டெவோனில், நுரையீரல் புற்றுநோயின் காரணமாக 2009 ஆம் ஆண்டு, ஒக்டோபர் மாதம் 27 ஆம் திகதி ஷெப்பர்ட் காலமானார்.
வெளியிணைப்புகள்
பகுப்பு:இங்கிலாந்து துடுப்பாட்ட நடுவர்கள் பகுப்பு:2009 இறப்புகள் பகுப்பு:1940 பிறப்புகள் பகுப்பு:டெவான் துடுப்பாட்டக்காரர்கள் பகுப்பு:இங்கிலாந்துத் துடுப்பாட்டக்காரர்கள் பகுப்பு:கிலெளசெஸ்டர்சையர் துடுப்பாட்டக்காரர்கள்
இட்டைட்டு மொழி
இட்டைட்டு மொழி (Hittite Language) இந்திய-ஐரோப்பிய மொழிக் குடும்பத்தைச் சேர்ந்த ஒரு இறந்த மொழி. இன்று துருக்கி எனப்படும் பண்டைய அனதோலியாவின் வட மத்திய பகுதியில், அத்துசாவை (Hattusa) மையமாகக்கொண்டு அமைந்திருந்த பேரரசொன்றை உருவாக்கிய இட்டைட்டு மக்கள் இம்மொழியைப் பேசினர். கிமு 16 தொடக்கம் கிமு 13 ஆம் நூற்றாண்டு காலப்பகுதியில் இம்மொழியின் ஆப்பெழுத்துப் பதிவுச் சான்றுகள் காணப்படுகின்றன. அதேவேளை கிமு 20 ஆம் நூற்றாண்டில் இருந்தே பழம் அசிரிய மொழிப் பதிவுகளில் இட்டைட்டு மொழிக் கடன்சொற்களையும், ஏராளமான மக்கட்பெயர்களையும் காணமுடிகிறது.
பிந்திய வெண்கலக் காலத்தை அண்டி, இட்டைட்டு மொழி தனது தகுதியை அதற்கு நெருங்கிய உறவுள்ள லூவிய மொழியிடம் இழக்கத் தொடங்கியது. கிமு 13 ஆம் நூற்றாண்டில், லூவிய மொழியே இட்டைட்டுத் தலைநகரமான அத்துசாவில் பரவலாகப் பேசப்பட்ட மொழியாக இருந்தது. பொதுவான வெண்கலக்கால வீழ்ச்சியின் ஒரு பகுதியாக இட்டைட்டுப் பேரரசு வீழ்ச்சியடைந்தது இதன் பின்னர் தொடக்க இரும்புக்காலத்தில் தென்மேற்கு அனத்தோலியாவிலும், வடக்கு சிரியாவிலும் உருவான புதிய இட்டைட்டு நாடுகளின் முதன்மை மொழியாக லூவிய மொழி விளங்கியது. இட்டைட்டு மொழியே சான்றுகளுடன் கூடிய மிகப்பழைய இந்திய-ஐரோப்பிய மொழி ஆகும். இம்மொழிக் குடும்பத்தின் அனத்தோலியக் கிளையின் பெருமளவு அறியப்பட்ட மொழியும் இதுவே.
குறிப்புகள்
பகுப்பு:இந்திய-ஐரோப்பிய மொழிகள் பகுப்பு:மெசொப்பொத்தேமியாவின் வரலாறு
வெள்ளரிவெள்ளி ஊராட்சி
வெள்ளரிவெள்ளி ஊராட்சி (Vellarivelli Gram Panchayat), தமிழ்நாட்டின் சேலம் மாவட்டத்தில் உள்ள எடப்பாடி வட்டாரத்தில் அமைந்துள்ளது. இந்த ஊராட்சி, எடப்பாடி சட்டமன்றத் தொகுதிக்கும் சேலம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 10158 ஆகும். இவர்களில் பெண்கள் 4736 பேரும் ஆண்கள் 5422 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
இக்காலுயிட்
இக்காலுயிட் (இனுக்டிடுட்: ᐃᖃᓗᐃᑦ) கனடாவின் நுனாவுட் நிலப்பகுதியின் தலைநகரம் ஆகும். பாஃபின் தீவின் தெற்கு பகுதியில் அமைந்த இந்நகரத்தில் 6,184 மக்கள் வசிக்கிறார்கள். 1987க்கு முன் இந்நகரம் "ஃபுரோபிஷர் பே" என்று குறிப்பிட்டது.
வெள்ளரிவெள்ளி ஊராட்சி
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இக்காலுயிட்
குறிப்புக்கள்
பகுப்பு:நுனாவுட் பகுப்பு:கனடிய மாகாணங்கள் மற்றும் ஆட்சி நிலப்பகுதிகளின் தலைநகரங்கள்
சப்வேர்சன்
சப்வேர்சன் (Subversion) ஒரு கட்டற்ற திருத்தக் கட்டுப்பாட்டு மென்பொருள். இதை லினிக்ஸ், யுனிக்ஸ், விண்டோஸ் ஆகிய இயங்கு தளங்களில் பயன்படுத்தலாம். இதனை ஆங்கில எழுத்தின் சுருக்கமாக எசுவிஎன் (SVN) என்று அழைப்பார்கள். உருவாக்கி கொண்டிருக்கும் பதிப்பின் மூல நிரல்களை சேமிக்கவும் பழைய பதிப்புகளின் மூல நிரல்களை சேமிக்கவும் இது பயன்படுகிறது. ஒப்பீட்டளவில் சப்வேர்சன் பயன்படுத்துவதற்கு எளியது, சிறந்த வசதிகளைக் கொண்டது. எனவே இது அதிக பயனர்களால் பயன்படுத்தப்படுகிறது.
2000ஆம் ஆண்டு கொலப்நெட் (CollabNet ) நிறுவனம் மூலம் இது உருவாக்கப்பட்டது. அப்பாச்சி திட்டத்தின் கீழ் பயன்படுத்தப்படும் மென்பொருட்களில் இது உயரிய இடத்தை பிடித்துள்ளது.
வரலாறு
2000ஆம் ஆண்டு கொலப்நெட் சிவிஎசு (CVS) என்ற திருத்தக்கட்டுப்பாடு போன்று அதில் இல்லாத சில வசதிகளை கொண்டு திறமூல திருத்தக் கட்டுப்பாடு ஒன்றை உருவாக்கியது. இதிலுள்ள வலுக்களையும் சரி செய்து உடனுக்குடன் வெளியிட்டது. 2001 அளவில் போதுமான மூல நிரல்களை கொண்டு வளர்ச்சி பெற்றது. 2004 பிப்ரவரியில் இதன் 1.0 பதிப்பு வெளியிடப்பட்டது. 2009 நவம்பரில் அப்பாச்சி திட்டத்தில் இணைத்துக்கொள்ளப்பட்டது. 2010 பிப்ரவரி முதல் அப்பாச்சி திட்டத்தின் முன்னனி திட்டங்களில் ஒன்றாக உள்ளது.
சிறப்புகள்
650px|thumb|center|Visualization of a very simple Subversion project.
இவற்றையும் பார்க்க
பகுப்பு:கட்டற்ற பதிப்புக் கட்டுப்பாட்டு மென்பொருட்கள்
நிலந்தரு திருவிற் பாண்டியன்
‘நிலந்தரு திருவிற் பாண்டியன் அவையத்து’ தொல்காப்பியம் அரங்கேற்றப்பட்டது.
தலையாலங்கானத்துச் செருவென்ற நெடுஞ்செழியன் ‘நிலம் தந்த பேருதவிப் பொலந்தார் மார்பின் நெடியோன் உம்பல்’ எனக் குறிப்பிடப்படுகிறான். இந்த நெடியோன் இரு பெரு வேந்தரும், வேளிரும் சாயும்படி போரிட்டு நிலம் தந்தவன்
‘மண் பல தந்த திரு வீழ் பசும்பூண் பாண்டியன்’ என்பவனின் படைத்தலைவனாக விளங்கியவன் நாலை கிழவன் நாகன்
இவற்றைக் காலக் கண்ணில் நோக்கும்போது தெளிவு ஒன்று பிறக்கும். "நிலந்தந்த பேருதவிப்" "பொலந்தார் மார்பின்" "நெடியோன் உம்பல்"
என மதுரைக் காஞ்சியில் குறிப்பிடப்பட்டுள்ளது. தலைச்சங்க காலத்து இறுதி அரசனாக இருந்திருப்பான் என்று பொதுவாகக் கருதப்படுகின்றது.
அடிக்குறிப்பு
பகுப்பு:பாண்டிய அரசர்கள்
தர்லோக் சிங்
தர்லோக் சிங் (Tarlok Singh)(இறப்பு 10 டிசம்பர் 2005 ) என்பவர் இந்தியத் திட்டக் குழு உறுப்பினராகவும், அரசு அதிகாரியாகவும் இருந்தவர் ஆவார்.
கல்வி & பணி
சிங் இலண்டன் பொருளியல் பள்ளியில் படித்தார். இந்தியத் திட்டக் குழு தொடங்கப்பட்டதிலிருந்து 1967-ல் ஓய்வு பெறும் வரை இவர் இதில் பணியாற்றினார். 1937 முதல் 1962 வரை இந்தியக் குடிமைப் பணி உறுப்பினராக இருந்தார். இந்தியாவின் முதல் ஐந்தாண்டுத் திட்டத்தை உருவாக்கியதில் பங்கு வகித்தார்.
இந்தியாவின் முதல் பிரதமரான ஜவகர்லால் நேருவின் முதல் தனிச் செயலாளராகவும் சிங் இருந்தார். இவர் புணர்வாழ்வு பணி பொது இயக்குநராக இருந்தது பஞ்சாப் அகதிகள் மீள்குடியேற்ற பொறுப்பு மற்றும் ஐக்கிய நாடுகளின் சிறுவர் நிதியத்தில் 1970-ல் துணை நிர்வாக இயக்குநர் (திட்டமிடல்) 1974 வரைப் பணியாற்றினார்.
விருதுகள்
இவர் இந்தியச் சமூக அறிவியல் நிறுவனங்களின் சங்கத்தின் நிறுவனத் தலைவராக இருந்தார். இவரது பெயரில் ஆண்டு நினைவு விரிவுரைக்கு அறக்கட்டளை நிதியளித்துள்ளார். மேலும் பத்ம விபூசண்(2000), பத்ம பூசண் (1962) மற்றும் 1954 பத்மசிறீ பெற்றவராவார்.
1970-ல் ஸ்டாக்ஹோமில் உள்ள சுவீடன் அரச அறிவியல் கழகத்தின் பொருளாதாரத்திற்கான சோடர்ஸ்ட்ராம் பதக்கத்தைப் பெற்றார்.
புத்தகங்கள்
இவரது புத்தகங்கள், வறுமை மற்றும் சமூக மாற்றம், இடம்பெயர்ந்தவர்களுக்கான நில மீள்குடியேற்ற கையேடு, திட்டமிடல் செயல்முறை, ஒருங்கிணைந்த சமூகத்தை நோக்கி, மற்றும் இந்தியாவின் வளர்ச்சி அனுபவம் ஆகியவை அடங்கும்.
வெளி இணைப்புகள்
பகுப்பு:2005 இறப்புகள் பகுப்பு:பஞ்சாப் நபர்கள் பகுப்பு:பத்மசிறீ விருது பெற்ற குடிமைப் பணி அதிகாரிகள்
பரம்பூர் ஊராட்சி
பரம்பூர் ஊராட்சி (Parambur Gram Panchayat), தமிழ்நாட்டின் புதுக்கோட்டை மாவட்டத்தில் உள்ள அன்னவாசல் வட்டாரத்தில் அமைந்துள்ளது. இந்த ஊராட்சி, விராலிமலை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 7020 ஆகும். இவர்களில் பெண்கள் 3438 பேரும் ஆண்கள் 3582 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வரதலாம்பட்டு ஊராட்சி
வரதலாம்பட்டு ஊராட்சி (Varadalambut Gram Panchayat), தமிழ்நாட்டின் வேலூர் மாவட்டத்தில் உள்ள அணைக்கட்டு வட்டாரத்தில் அமைந்துள்ளது. இந்த ஊராட்சி, அணைக்கட்டு சட்டமன்றத் தொகுதிக்கும் வேலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1988 ஆகும். இவர்களில் பெண்கள் 997 பேரும் ஆண்கள் 991 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:வேலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இன்னொருவன்
இன்னொருவன் (Innoruvan) என்பது 2009ஆம் ஆண்டு வெளியான தமிழ் நகைச்சுவை நாடக திரைப்படம் ஆகும். எஸ். டி. குணசேகரன் இயக்கிய இப்படத்தில் புதுமுகங்கள் ஆதித்யா, மனோகா ஆகியோர் முக்கிய கதாபாத்திரங்களில் நடித்துள்ளனர், இதில் விசு, மணிவண்ணன், எம். எஸ். பாஸ்கர், தண்டபாணி, ஆர். அரவிந்தராஜ், பசி சத்யா, வின்சென்ட் ராய், பி. ஆர். வரலட்சுமி, கிரேன் மனோகர் ஆகியோர் துணை வேடங்களில் நடித்துள்ளனர். இந்த படத்திற்கு ஆதிஷ் உதயன் இசை அமைத்துள்ளார். படமானது 2009 மார்ச் 6 அன்று வெளியானது.
கதை
சிவா (ஆதித்யா) என்பவன் ஒரு குபை பொறுக்கும் வேலை செய்வன். அவன் வாலி ( எம். எஸ். பாஸ்கர் ) என்பவரிடம் பணிபுரிகிறான். இவன் தனது விதவை தாயுடன் ( பசி சத்யா ) வசித்து வருகிறான். நீதிபதி ( விசு ) ஒருவர் சுவாமி விவேகானந்தரின் கொள்கைகள் மற்றும் தத்துவங்களைப் பற்றி சொற்பொழிவு செய்வதை கேட்கும் சிவா அதிலிருந்து ஊக்கத்தைப் பெறுகிறான். அப்போதிருந்து அவனது வாழ்க்கை மாறுகிறது. சிவா ஒரு மூடிய காகித ஆலையை வாங்க கனவு காண்கிறான். அவன் தனது கனவை நனவாக்க கடினமாக உழைக்க முடிவு செய்கிறான். இதற்கிடையில், பேராசை கொண்ட அரசியல்வாதியான சதாசிவத்தின் ( மணிவண்ணன் ) மகள் கல்லூரி மாணவி கவினயாவை ( மனோகா ) சிவா காதலிக்கிறான். சிவா அவளை கவரும் முயற்சியில் ஈடுபடுகிறான். அது கவினயாவை கோபப்படுத்துகிறது. எனவே, அவளும் அவளுடைய தந்தையும் சிவாமீது புகார் அளித்து அவனை கைது செய்கிறார்கள். காவல்துறையினர் அவனை கொடூரமாக தாக்குகிறார்கள். அதன்பிறகு, கவினயா சிவாவின் உணர்வுகளைப் புரிந்துகொண்டு இறுதியில் அவனது உண்மையான காதலை ஏற்றுக்கொள்கிறாள். சதாசிவம் உள்ளூர் அமைச்சரையும் சிலை கடத்தல்காரன் அரங்கநாயகத்தையும் ( தண்டபாணி ) ஏமாற்றுகிறார். அவர் ஏமாற்றி ஈட்டிய 1000 கோடி ரூபாயுடன் தப்பிக்கிறார். அரங்கநாயகத்தின் அடியாட்கள் பின்னர் கவினாயாவைக் கடத்த முயற்சிக்கிறார்கள், ஆனால் சிவா அவளை மீட்டு  காப்பாற்றுகிறான். அதன்பிறகு, சிவா ஒரு நலம் விரும்பியின் உதவியுடன் வங்கிக் கடனைப் பெற்று. ஒரு காகித ஆலையை வாடகைக்கு எடுக்கிறான். ஊழல்வாதியான காவலர் (வின்சென்ட் ராய்) ஆதரவுடன், அரங்கநாயகம் மீண்டும் காவினாயாவைக் கடத்துகிறார். தனது காதலியைக் காப்பாற்ற, சிவா ஒரு பிரபலமான கோவிலில் உள்ள முருகன் சிலையைத் திருடி, அதை அரங்கநாயகத்தின் வீட்டில் மறைத்து வைக்கிறான். காவல்துறையினர் அரங்கநாயகத்தின் வீட்டிற்குள் தேடும் போது, அவர்கள் அங்கு பல சிலைகளைக் கண்டுபிடித்து அவரைக் கைது செய்கிறார்கள். இதனால், கவினயா காப்பாற்றப்படுகிறாள். சிவா தனது கனவான காகித ஆலையை வாங்குவதுடன் படம் முடிகிறது.
தயாரிப்பு
இயக்குனர் ஆர். அர்விந்துராஜிடம் இணை இயக்குநராக பணியாற்றிய எஸ். டி. குணசேகரன் இன்னோருவன் படத்தின் வழியாக இயக்குநராக அறிமுகமானார். இப்படத்தின் பணியானது 5 ஏப்ரல் 2008 அன்று சென்னை ஏவிஎம் படப்பிடிப்புத் தளத்தில் தொடங்கப்பட்டது. புதுமுகங்கள் ஆதித்யா மற்றும் மனோகா ஆகியோர் முக்கிய வேடங்களில் நடிக்க ஒப்பந்தம் செய்யப்பட்டனர். மூத்த நடிகர்களான விசு, மணிவண்ணன், தண்டபாணி, எம். எஸ். பாஸ்கர், கிரேன் மனோகர் ஆகியோர் பிற வேடங்களில் நடித்தனர். ஜி. கனகராஜ் ஒளிப்பதிவை மேற்கொள்ள, ஆதிஷ் உத்திரியன் இசை அமைத்தார். படத்தொகுப்பு பணியை ஆர். டி. அண்ணாதுரை மேற்கொண்டார். படத்தில் நடிகர் எம். எஸ். பாஸ்கர் ஒரு கானா பாடலைப் பாடினார். படத்தின் படப்பிடிபுகளானது பாண்டிச்சேரி, குற்றாலம், அம்பாசமுத்திரம் ஆகிய இடங்களில் நடத்தப்பட்டது.
இசை
திரைப்படத்திற்கான பின்னணி இசை மற்றும் பாடலுக்கான இசை ஆகியவற்றை இசையமைப்பாளர் ஆதிஷ் உத்திரியன் மேற்கொண்டார். 2009 ஆம் ஆண்டில் வெளியான இந்த படத்தின் பாடல் பதிவில் ஐந்து பாடல்கள் இருந்தன. பாடல் வரிகளை எஸ். பி. சந்திரசேகர், காதல்மதி, எஸ். டி. குணசேகரன் ஆகியோர் எழுதியள்ளனர்.
வெளியீடு
இந்த படம் 6 மே 2009 அன்று மூன்று படங்களுடன் போட்டியிட்டும் விதமாக வெளியிடப்பட்டது.
வணிகம்
இந்த படம் சென்னை மண்டலத்தில் சராசரிக்கு சற்று குறைந்த வசூலை ஈட்டியது.
தானியாகாலிப் புடவை
தானியாகாலிப் புடவை என்பது இந்தியாவின், மேற்கு வங்காளத்தில் உள்ள தானியாகாலி என்னுமிடத்தில் உற்பத்திச் செய்யப்படும் பருத்திப் படவை ஆகும். 6 மீட்டர் நீளம் கொண்ட மடிப்புடைய புடவையில் கிடைமட்ட அளவில் 100 நூல்களை கொண்டும் அதே அளவு 100 நூல்களைச் செங்குத்து அளவில் வைத்தும் இந்தப் புடவை உருவாக்கப்படுகிறது. இந்தப் புடவையின் முந்தி தலைப்பு (பார்டர்) 1.5 மற்றும் 2 அங்குலம் வரை இருக்கும்.
மேற்கோள்கள்
பகுப்பு:ஹூக்லி மாவட்டம் பகுப்பு:புடவைகள் பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
புறநானூற்றுப் புலவர்கள்
சங்கத் தமிழ் நூல்களில் ஒன்றான புறநானூறு பல புலவர்களால் பாடப்பட்ட ஒரு தொகுப்பு நூலாகும். இப்புலவர்களின் பட்டியல் புறநானூற்றுப் புலவர்கள் என்னும் தலைப்பில் கீழே தரப்பட்டுள்ளது.
ஊசாத்துணைகள்
1.தமிழ் இனைய கல்வி கழக புறநானூறு மின்புத்தகம் இனைப்பு
2.புறநானூறு புத்தகம் (பக்கம் 180) பதிப்பாளர்:மர்ரே அண்டு கம்பெனி ,சென்னை 1958 பகுப்பு:தமிழ்ப் புலவர்கள்
நரேஷ் யாதவ்
நரேசு யாதவ் (Naresh Yadav - AAP)(नरेश यादव) ஒரு இந்திய அரசியல்வாதியும், இந்தியாவின் தில்லி சட்டமன்றத்தின் உறுப்பினரும் ஆவார். இவர் தில்லி சட்டமன்றத்திற்கு மகரவுலி சட்டமன்றத் தொகுதியிலிருந்து ஆம் ஆத்மி கட்சி சார்பாக போட்டியிட்டு வெற்றி பெற்றவர் ஆவார்.
தொடக்க கால வாழ்க்கை மற்றும் கல்வி
இவர் தில்லியில் பிறந்தார். சௌதரி சரண் சிங் பல்கலைக்கழகத்தில் படித்து இளங்கலைச் சட்டம் பட்டம் பெற்றார்.
அரசியல் வாழ்க்கை
இவர் தில்லி சட்டமன்றத்தின் சட்டப் பேரவை உறுப்பினர் ஆவார். 2015 ஆம் ஆண்டு தில்லி சட்டமன்றத் தேர்தலில், இவர் பதிவான வாக்குகளில் 51.06% வாக்குகளைப் பெற்று 16,591 வாக்குகள் வித்தியாசத்தில் வெற்றி பெற்றார். In the தில்லி சட்டமன்றத் தேர்தல், 2020, he increased his vote share, polling 54.27% of the votes and won with a margin of 18,161.
கொலை முயற்சி
2020 ஆம் ஆண்டு தில்லி சட்டமன்றத் தேர்தலின் முடிவுகள் 11 பெப்ரவரி 2020 அன்று அறிவிக்கப்பட்டது. அன்றைய நாள் இரவே, நரேசு யாதவ் ஒரு ஆலயத்திற்குச் சென்று திரும்பிய நேரம் இவரது பாதுகாப்பு வாகனம் சுட்டு வீழ்த்தப்பட்டது. இச்சம்பவத்தில் உடன் பயணித்த ஆம் ஆத்மி கட்சி தன்னார்வலர் ஒருவர் காயமடைந்தார். குற்றமிழைத்தவர் கைது செய்யப்பட்ட போது அந்த நபர் நரேசு மற்றும் அவருடன் பயணித்த மற்றொரு ஆம் ஆத்மி கட்சித் தொண்டர் ஆகிய இருவருக்குமே அறிமுகமானவராக இருந்தார்.
வரம்
வரம் (Varam) இந்திய மாநிலமான கேரளாவில் கண்ணூர் மாவட்டத்தில் உள்ள ஒரு நகரம். இது கண்ணூர் மைசூர் நெடுஞ்சாலையில், கண்ணூர் நகரத்தில் இருந்து 12 கிமீ தொலைவில் அமைந்துள்ளது.
மேற்கோள்கள்
பகுப்பு:கேரள மாநிலத்திலுள்ள ஊர்களும் நகரங்களும்
752 சுலமிட்டிஸ்
752 சுலமிட்டிஸ் (752 Sulamitis) என்பது சூரியனைச் சுற்றி வருகின்ற ஒரு சிறு கோள் ஆகும். இச்சிறுகோளை 30 ஏப்ரல் 1913 அன்று உருசிய வானியலாளரான கிரிகோரி நிவுய்மீன் கண்டுபிடித்தார். 2004-2005 ஆம் ஆண்டில் மேற்கொள்ளப்பட்ட ஒளியளவியல் பகுப்பாய்வின்படி இச்சிறுகோளின் சுழற்சிக்காலம் 27.367 ± 0.005 மணிகளாகவும் ஒளிர்வு மாறுபாடு 0.20 ± 0.03 ஆகவும் உள்ளன.
வெளி இணைப்புகள்
பகுப்பு:சிறுகோள்கள்
திருத்தக் கட்டுப்பாடு
பதிப்புக் கட்டுப்பாடு (revision control அல்லது version control) என்பது ஒரே மூலத்துக்கு பல திருத்தங்களை மேற்கொள்வதை மேலாண்மை செய்வதாகும். இது பொறியியலிலும் மென்பொருள் ஆக்கத்திலும் முதன்மையாக பயன்படும் ஏற்பாடு ஆகும். குறிப்பாக ஒரு குழு சேர்ந்து ஒரு மூல ஆக்கத்தை ஆக்கும் பொழுது, ஒவ்வொருவரும் செய்யும் மாற்றங்களை நிகழ் நேரத்தில் மேலாண்மை செய்ய திருத்தக் கட்டுப்பாடு ஏதுவாக்குகிறது. எடுத்துக்காட்டாக விக்கியில் ஒவ்வொரு பயனர்கள் ஒவ்வொரு பக்கத்தில் செய்யும் மாற்றங்களும் பதிவு செய்யப்படுகின்றன. திருத்தங்கள் சரியில்லை என்றால் விக்கியின் திருத்தக் கட்டுப்பாட்டு மென்பொருளால் முன்னைய நிலையை மீள் செய்துவிடலாம். ஒரு கட்டுரையை ஒரே சமயத்தில் ஒன்றுக்கும் மேற்பட்ட பயனர்கள் மாற்றினால் மென் பொருள் அதை பயனருக்கு அறிவிக்கும், இயலுமென்றால் ஒன்றாக்கும்.
பதிப்புக் கட்டுப்பாட்டு மென்பொருள்
மூல மென்பொருள் கோப்புகளை இலகுவாக கிளைபடுத, மாற்றங்களை இன்றைப்படுத்த, தேவைப்படும் பொழுது ஒன்றாக்க திருத்தக் கட்டுப்பாட்டு மென்பொருள் உதவுகிறது. மென்பொருள் விருத்தியின் ஒரு நிலையைக் குறித்து (Tag) அந்த நிலைக்கு மீள முடியும். இப்படி பல Features திருத்தக் கட்டுப்பாட்டு மென்பொருட்கள் கொண்டிருக்கின்றன.
கலைச்சொற்கள்
பகுப்பு:பொறியியல் வழிமுறை பகுப்பு:மென்பொருள் விருத்தி முறைமை
கள்ளக்குறிச்சி (சட்டமன்றத் தொகுதி)
கள்ளக்குறிச்சி, கள்ளக்குறிச்சி மாவட்டத்தின் ஒரு சட்டமன்றத் தொகுதியாகும்.
இது 1951 முதல் 1971 வரை சட்டமன்றத் தொகுதியாக இருந்தது. 2009ம் ஆண்டு இந்திய தேர்தல் ஆணையத்தால் வெளியிடப்பட்ட தொகுதி மறு சீரமைப்பு கட்டளைப்படி, மீண்டும் சட்டமன்றத் தொகுதியாக அறிவிக்கப்பட்டது.
தொகுதியில் அடங்கியுள்ள பகுதிகள்
கள்ளக்குறிச்சி வட்டம் (பகுதி) அதையூர் ஊராட்சி, குன்னியூர், மேல்வழி, தென்னேரிக்குப்பம், திம்மலை, வடதொரசலூர், சிறுவங்கூர், க.மாமனந்தல், சடையம்பட்டு, மட்டிகைக்குறிச்சி, நல்லாத்தூர், குதிரைச்சந்தல், காரணூர், பெருவங்கூர், நீலமங்கலம், மாடூர், வீரசோழபுரம், பிரிதிவிமங்கலம், விளக்கூர், சின்னமாம்பட்டு, வாழவந்தான்குப்பம், சிறுநாகலூர், பொறையூர், சிறுவால், தியாகை, சித்தலூர், விருகாவூர் ஊராட்சி, முடியனூர், மடம், குரூர், நிறைமதி, தென்கீரனூர், தச்சூர், உலகங்காத்தான், நமசிவாயபுரம், பங்காரம், இந்திலி, பொற்படாக்குறிச்சி, விளம்பார், மலைகோட்டாலம், கனங்கூர், பொரசக்குறிச்சி, நாகலூர், வடபூண்டி, வேங்கைவாடி, குடியாநல்லூர், சோமநாதபுரம், நின்னையூர், கோட்டையூர், கள்ளக்குறிச்சி வட்டம், சித்தாத்தூர், குருபீடபுரம், குண்டலூர், கச்சகுடி, எறஞ்சி ஊராட்சி, கூத்தகுடி ஊராட்சி, உடையநாச்சி, கொங்கராயபாளையம், கண்டாச்சிமங்கலம், வரஞ்சரம், வேலகுறிச்சி, சித்தேரி, சாத்தனூர் (பி), வானவரெட்டி, தென்தொரசலூர், கனியாமூர், மூங்கில்பாடி, எலவடி, பூசப்பாடி, தென்பொன்பரப்பி, மேல்நாரியப்பனூர், ராயப்பனூர், எ.வாசுதேவனூர், அம்மையகரம், பூண்டி, தோட்டப்பாடி, ராயர் பாளையம், பெத்தானூர், சிறுவத்தூர், வரதப்பனூர், புக்கிரவாரி, சிறுமங்கலம், கீழ்நாரியப்பனூர், சு.ஒகையூர் ஊராட்சி, ஈயனூர், அசகளத்தூர் ஊராட்சி, மகரூர், பெருமங்கலம், நல்லசேவிபுரம்,ஈரியூர், கருங்குழி, அம்மகளத்தூர் ஊராட்சி, உலகியநல்லூர், நாட்டார்மங்கலம், தென்சிறுவளூர், இசாந்தை, நைனார் பாளையம், பெத்தாசமுத்திரம், தத்தாரிபுரம், காளசமுத்திரம் ஊராட்சி (சின்னசேலம்), தாகம்தீர்த்தபுரம், குரால்,வி.அலம்பலம், வி.கிருஷ்ணாபுரம், கீழ்குப்பம், அனுமனந்தல், செம்பாக்குறிச்சி, கருந்தாலங்குறிச்சி, வீரபயங்கரம், பாக்கம்பாடி, கூகையூர் மற்றும் வி.மாமந்தூர் கிராமங்கள்.
தியாகதுர்கம்(பேரூராட்சி) மற்றும் கள்ளக்குறிச்சி(நகராட்சி)
வாக்காளர் எண்ணிக்கை
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,
வெளியிணைப்புகள்
பகுப்பு:கள்ளக்குறிச்சி மாவட்டம் பகுப்பு:தமிழ்நாடு சட்டமன்றத் தொகுதிகள்
அணைப்பாளையம் நீலகிரி வேலாயுதசுவாமி கோயில்
அணைப்பாளையம் நீலகிரி வேலாயுதசுவாமி கோயில் தமிழ்நாட்டில் கரூர் மாவட்டம், அணைப்பாளையம் என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
குவாந்தான்
குவாந்தான் (ஆங்கிலம்: Kuantan; மலாய்: Kuantan; சீனம்: 關丹; ஜாவி: ڤكوانتن); என்பது மலேசியா, பகாங் மாநிலத்தில் ஒரு நகரம். அதுவே அந்த மாநிலத்தின் தலைநகரமாகும். மலேசியாவின் 18-ஆவது பெரிய நகரமான குவாந்தான், ஏறக்குறைய 324 சதுர கி.மீ. பரப்பளவு கொண்டது. மலேசியத் தலைநகர் கோலாலம்பூரில் இருந்து சுமார் 80 கி.மீ. தொலைவில் இருக்கின்றது.
குவாந்தான் மாநகரம், குவாந்தான் ஆற்றுக்கு அருகாமையிலும்; தென் சீனக் கடலை நோக்கியவாறு அமையப் பெற்று இருக்கிறது. பகாங் மாநிலத்தின் நிர்வாக மையம், 1955-ஆம் ஆண்டு வாக்கில் கோலா லிப்பிஸ் நகரில் இருந்து குவாந்தான் மாநகரத்திற்கு மாற்றப்பட்டது.
பகாங் வரலாறு
பகாங் எனும் சொல்லை Phang அல்லது Pahangh என்று சீனர்கள் அழைக்கின்றனர். அரபு வணிகர்களும் ஐரோப்பிய வணிகர்களும் பகாங்கை Paon, Phamm, Paham, Fanhan என்று பல்வேறான சொற்களில் அழைத்தனர். வரலாற்று நூல்களில் Panghang அல்லது Fanjab என்றும் அழைக்கப்பட்ட சான்றுகள் உள்ளன.
ஆனால், பகாங் எனும் சொல் ஒரு சயாமிய சொல்லில் இருந்து வந்திருக்கலாம் என்று வரலாற்று ஆய்வாளர்கள் கருதுகின்றனர். சயாமிய மொழியில் பகாங் என்றால் ஈயக் கனிமம் என்று பொருள்படும்.
பெக்கான் அரச நகரம்
பகாங்கின் பழைய பெயர் இந்திராபுரம். அதன் தலைநகரமாகவும் அரச நகரமாகவும் பெக்கான் நகரம் விளங்கியது. இன்றும் பெக்கான் நகரம் பகாங் மாநிலத்தின் அரச நகரமாக விளங்கி வருகிறது.
இரண்டாம் உலகப் போர்
மற்றும் ஒரு வரலாற்று நிகழ்வு; 1941 டிசம்பர் 9-ஆம் தேதி, இரண்டாம் உலகப் போரின் தொடக்கத்தில், எச்.எம்.எஸ். பிரின்ஸ் ஆப் வேல்ஸ் (HMS Prince of Wales); மற்றும் எச்.எம்.எஸ். ரிபல்ஸ் (HMS Repulse) எனும் இரு போர்க் கப்பல்கள் மலாயாவின் கிழக்கு கடற்கரை வழியாகக் குவாந்தான் துறைமுகத்திற்குச் செல்லும் போது, ஜப்பானிய விமானங்களின் குண்டு வீச்சுகளுக்கு இலக்காகி தென்சீனக் கடலில் மூழ்கின.
தீபகற்ப மலேசியாவின் கிழக்குக் கரையில் மிக பெரிய நகரமாக குவாந்தான் நகரம் பெயர் பெற்றது. இந்த நகரத்தில் 607,778 மக்கள் குடியிருக்கின்றனர். இந்த நகரம் தென் சீனக் கடற்கரைக்கு அருகாமையில் அமைந்து இருப்பதால், குவாந்தான் மாவட்டம் கடற்கரைகளுக்குப் பிரசித்திப் பெற்றது.
பொருளாதாரம்
குவாந்தான் மாநகரின் முக்கியப் பொருளாதார நடவடிக்கையாக அமைவது சுற்றுலாத் துறையாகும். அடுத்த நிலையில் மீன்பிடித் துறையும் விவசாயமும் முன்னிலை வகிக்கின்றன. அண்மைய காலங்களில் மின்னியல் தொழில்நுட்பத் தொழிற்சாலைகளும் குவாந்தான் நகரில் கட்டப்பட்டு உள்ளன.
கடல்கரைப் பகுதிகள்
பெரும்பாலும் மலைகள், குன்றுகளால் சூழப்பட்ட பகாங் மாநிலத்தில் கடல்கரை ஓரங்களில் பச்சை பசேல் சமவெளிகளைக் காண முடியும். குவாந்தான் நகரம், கடல்கரையோரத்தில் தான் அமைந்துள்ளது. கடல்கரைக்கு அப்பால் சில பவளத் தீவுகளும் உள்ளன. அவற்றுள் குறிப்பிடத்தக்கது தியோமான் தீவு (Pulau Tioman) எனும் தீவாகும்.
கடல்கரை ஓரங்களில் வாழ்பவர்கள் பெரும்பாலும் மீனவர்களாக இருக்கின்றனர். இவர்கள் மீன்களைக் காய வைத்து கருவாடு செய்து வெளியூர்களுக்கு ஏற்றுமதி செய்கின்றனர். இங்கு கிடைக்கும் கெரொபோக் லெக்கோர் keropok lekor எனும் ஒரு வகையான கருவாட்டு அடை மலேசியாவில் மிகவும் புகழ்பெற்றதாகும்
தட்பவெப்ப நிலை
குவாந்தானின் தட்ப வெப்ப நிலை வெப்ப மண்டல மழைக்காடு ஆகும். தட்ப வெப்ப நிலையில் அதிகமான மாற்றங்கள் இல்லை.
மக்கள்தொகையியல்
குவாந்தான் நகரில் 78.5% மலாய் மக்களும், 17.9% சீன மக்களும், 3.3% இந்திய மக்களும் மற்றும் 0.3% மற்ற இனத்தாரும் வாழ்கின்றனர்.
பின் விவரங்கள் மலேசிய புள்ளியியல் துறை 2010-ஆம் ஆண்டு மக்கள் தொகை கணக்கெடுப்பின் அடிப்படையில் அமைந்துள்ளது.
குவாந்தான் மாவட்டத் தமிழ்ப்பள்ளிகள்
மலேசியா; பகாங்; குவாந்தான் மாவட்டத்தில் (Kuantan District) 3 தமிழ்ப்பள்ளிகள் உள்ளன. அவற்றில் 365 மாணவர்கள் பயில்கிறார்கள். 46 ஆசிரியர்கள் பணியாற்றுகிறார்கள்.
வெளி இணைப்புகள்
பகுப்பு:பகாங் பகுப்பு:மலேசிய நகரங்கள் பகுப்பு:மலேசிய மாநிலங்களின் தலைநகரங்கள்
கெல்லெரின் வினைக்காரணி
கெல்லெரின் வினைக்காரணி (Keller's reagent) இரண்டு வேறுபட்ட அமிலங்களின் கலவைகளில் ஒன்றாக இருக்கலாம்.
உலோகவியலில் கெல்லெரின் காணி என்பது நைட்ரிக் காடி, ஐதரோகுளோரிக் அமிலம், மற்றும் ஐதரோபுளோரிக் அமிலம் ஆகியவற்றின் கலவை ஆகும். இந்தக் காரணி அலுமினிய உலோகக்கலவைகளில் அவற்றின் பரப்பெல்லைகள் மற்றும் திசைசார் அமைப்புகளை வெளிப்படுத்த பயன்படும் தொழில்முறை அரிப்பொறிப்பு செய்ய பயன்படுகிறது. அமெரிக்காவைச் சார்ந்த அல்கோவா என்ற நிறுவனத்தைச் சார்ந்த ஈ. எச். டிக்ஸ் மற்றும் ஃப்ரெட் கெல்லெர் ஆகியோர் 1920 களின் பிற்பகுதிகளிலும் அல்லது 1930 களின் தொடக்கதிலும் இந்த உத்தியை உலகத்திற்கு அறிவித்த முன்னோடிகளாய் இருந்ததன் காரணமாக இந்தக் காரணி சில நேரங்களில் டிக்ஸ்–கெல்லெர் காரணி எனவும் அழைக்கப்படுகிறது.
மேற்கோள்கள்
பகுப்பு:வேதியியல்
பெரிய குடும்பம்
பெரிய குடும்பம் (Periya Kudumbam) 1995ல் வெளிவந்த தமிழ் திரைப்படமாகும். கே. எஸ். ரவிக்குமார் இயக்கத்தில் வெளிவந்த இப்படத்தில் பிரபு, கனகா, வினிதா, மனோரம்மா, விஜயகுமார், லட்சுமி ஆகியோர் முக்கிய கதாப்பாத்திரங்களில் நடித்திருந்தனர்.
மேற்கோள்கள்
பகுப்பு:1995 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:பிரபு நடித்த திரைப்படங்கள் பகுப்பு:கவுண்டமணி நடித்த திரைப்படங்கள் பகுப்பு:செந்தில் நடித்த திரைப்படங்கள்
கிறிஸ்தவப் பகுதி
கிறிஸ்தவப் பகுதி (הרובע הנוצרי Ha'Rova Ha'Notzrí, حارة النصارى Harat al-Nasarí) சுவருள்ள எருசலேம் பழைய நகரிலுள்ள நான்கு புராதன பகுதிகளில் ஒன்று ஆகும். யூதப் பகுதி, இசுலாமியப் பகுதி, ஆர்மேனியப் பகுதி ஆகிய ஏனைய மூன்று பகுதிகளாகும். கிறிஸ்தவப் பகுதி பழைய நகர் வடமேல் மூலையில் அமைந்துள்ளது. வடக்கே புதிய வாயில், யோப்பா வாயிலுள்ள பழைய நகரின் மேற்குச் சுவர், தெற்கே யோப்பா - மேற்குச் சுவர் வழி, ஆர்மேனியப் பகுதி மற்றும் யூதப் பகுதி எல்லை, கிழக்கே இசுலாமியப் பகுதி எல்லையான தமஸ்கு வாயில் என நீண்டு செல்கின்றது. கிறிஸ்தவப் பகுதி கிட்டத்தட்ட 40 கிறிஸ்தவ புனித இடங்களைக் கொண்டுள்ளது. அவற்றில் கிறிஸ்தவத்தின் அதி புனித இடங்களில் ஒன்றாகிய திருக்கல்லறைத் தேவாலயம் அங்கு காணப்படுகின்றது.
டி. என். ஏ இரட்டித்தல்
டி.என்.ஏ சுருளி வடிவான இரு பட்டிகையாலான மாமூலக்கூறாகும். இரட்டித்தலின் போது இதன் இரண்டு பட்டிகைகளும் பிரிக்கப்பட்டு கலத்திலுள்ள (நிலைக்கருவிலிகளில் கலத்தில் நடைபெறும்; மெய்க்கருவுயிரிகளில் கலத்தின் கருவில் இரட்டித்தல் நடைபெறும்) நொதியங்களின் உதவியுடன் அவ்விரு பட்டிகைகளையும் படித்தகடாகப் பயன்படுத்திப் புதிய நியூக்கிலியோடைட்டுகள் சேர்க்கப்பட்டு புதிய இரு டி.என்.ஏக்கள் உருவாக்கப்படுகின்றன. அரிதான் வழுக்கள் இல்லாவிட்டால் புதிதாக உருவாக்கப்பட்ட டி.என்.ஏக்கள் முற்றிலுமாக தாய் டி.என்.ஏயை ஒத்திருக்கும். கலத்திலுள்ள நொதியங்கள் வழு ஏற்படுவதை இயலுமான வரை தடுக்கின்றன. டி.என்.ஏ இரட்டிப்பின் போது தேவைப்படும் புதிய நியூக்கிலியோடைட்டுகளை கொண்டு வரும் முக்கிய நொதியமாக டி.என்.ஏ பாலிமரேசு காணப்படுகின்றது. ஒவ்வொரு புதிய டி.என்.ஏயிலும் ஒரு டி.என்.ஏ பெற்றார் டி.என்.ஏயாகவும் மற்றைய பட்டிகை புதியதெனவும் கருதப்படுகின்றது. இது பாதி-பழமை பேணும் இரட்டித்தல் முறை எனப்படும்.
செயற்கையாக பக்டீரியாக்களிலிருந்து வேறுபடுத்தப்பட்ட பொலிமரேசு நொதியத்தைப் பயன்படுத்தி கலத்துக்கு வெளியே செயற்கையாக டி.என்.ஏ இரட்டித்தலைச் செயற்படுத்த முடியும்.
டி.என்.ஏ இரட்டிக்கும் முறை
டி.என்.ஏ இரட்டிக்கும் முறை உயிரினங்களுக்கிடையில் பொதுவான செயன்முறையென்றாலும், ஆர்க்கியா, பக்டீரியா மற்றும் மெய்க்கருவுயிரி கலங்களுக்கிடையில் செயற்படும் நொதிய வகைகளில் மிகப் பெரும் வேறுபாடுகள் உள்ளன. டி.என்.ஏ ஹெலிக்கேசு (Helicase) டி.என்.ஏயின் இரட்டை விரிபரப்புச் சுருள் குலைக்கின்றது. டி.என்.ஏயின் இரண்டு பட்டிகைகளையும் என்டோநியூக்கிலியேசு (Endonuclease) எனும் நொதியம் ஐதரசன் பிணைப்புக்களை உடைத்துப் பிரிக்கின்றது. உடைக்கப்பட்ட ஒவ்வொரு பட்டிகையும் உருவாக்கப்படவுள்ள டி.என்.ஏக்களுக்கான பிறப்புரிமைத் தகவலை வழங்கும். டி.என்.ஏ பொலிமரேசு (DNA Polymerase) முன்னிலையில் ஒவ்வொரு ஒற்றைப் பட்டிகைக்குத் தேவையான மற்றைய பட்டிகையை உருவாக்கத் தேவையான நியூக்கிலியோடைட்டுகள் ஒழுங்குபடுத்தப்படுகின்றன. ஒழுங்குபடுத்தப்பட்ட சுயாதீன நியூக்கிலியோடைட்டுகள் ஐதரசன் பிணைப்புக்கள் மூலம் தாய் டி.என்.ஏயின் ஒற்றைப் பட்டிகையுடன் இணைக்கப்பட்டு இரண்டு டி.என்.ஏக்கள் உருவாக்கப்படுகின்றன. இச்செயற்பாட்டுக்கு டி.என்.ஏ லிக்கேசு எனும் நொதியம் அவசியமாகும்.
டி.என்.ஏ இரட்டித்தலில் உதவும் புரதங்கள்/ நொதியங்கள்
பகுப்பு:டி. என். ஏ
பஞ்சாபி நாட்காட்டி
பஞ்சாபி நாட்காட்டி என்பது பிக்ராமி நாட்காட்டியை அடிப்படையாகக் கொண்ட ஒரு நாட்காட்டி ஆகும். இது வைசாக் மாதத்தின் முதல் நாளை பஞ்சாபி ஆண்டுத்தொடக்கமாகக் கொண்டுள்ளது. இந்நாள் வைசாக்கி எனும் பண்டிகையாகக் கொண்டாடப்படுகிறது.
பஞ்சாபி நாட்காட்டியின் மாதங்கள்
கீழே உள்ள அட்டவணையில் சூரிய மாதமான வைசாக் மாதத்தில் இருந்து நாட்காட்டி தொடங்குகிறது. மாதங்களின் பெயர்கள் வரிசையாக உள்ளன.
அத்துசா
அத்துசா (Hattusa) பிந்திய வெண்கலக் காலத்தில் இட்டைட்டுப் பேரரசின் தலைநகரமாக இருந்தது. கிசிலிர்மார்க் ஆற்றின் பெரு வளைவுக்குள் அடங்கிய துருக்கியின் தற்கால போகசுக்காலேக்கு அருகில் இப்பழைய நகரின் அழிபாடுகள் காணப்படுகின்றன. 1986ல் யுனெஸ்கோ உலக பாரம்பரியக் களங்களின் பட்டியலில் அத்துசா சேர்க்கப்பட்டது.
வரலாறு
கிமு 2000க்கு முன்னர், தாயக மக்களாகத் தெரியும் ஆத்தி மக்கள் அத்துசு என அழைக்கப்படும் பகுதியில் ஒரு குடியிருப்பை அமைத்திருந்தனர். இப்பகுதியில் இதற்கு முன்னரும் குடியிருப்புக்கள் இருந்ததாகத் தெரிகிறது. ஆத்தியர்கள் தமது முதல் குடியிருப்பை பியூயூக்கலேயின் உயரமான முகடுகளில் அமைத்திருந்தனர். இப்பகுதியில் குடியிருப்புக்கள் இருந்ததற்கான தடயங்கள் கிமு ஆறாவது ஆயிரவாண்டில் இருந்து கிடைக்கின்றன. கிமு 19ம், 18ம் நூற்றாண்டுகளில், அசிரியாவில் இருந்த அசூரில் இருந்து வந்த வணிகர்கள் தமது வணிக நிலை ஒன்றை இங்கே அமைத்திருந்தனர். இது நகரத்தில், அவர்களுக்குரிய தனியான பகுதியில் அமைந்திருந்தது.
குறிப்புகள்
பகுப்பு:துருக்கியின் உலக பாரம்பரியக் களங்கள் பகுப்பு:துருக்கியின் தொல்லியற்களங்கள்
மாங்கடை
மாங்கடை (Mangade) என்பது இந்திய ஒன்றியம், தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு  உட்பட்ட  ஒரு வருவாய் கிராமம் ஆகும். இந்த கிராமத்தின் குறியீட்டு எண் 643539. இது சித்தேரி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 135 கிலோமீட்டர் தொலைவிலும், பாப்பிரெட்டிப்பட்டியில் இருந்து 9 கிலோ மீட்டர் தொலைவிலும் உள்ளது.
மக்கள் வகைப்பாடு
2011 மக்கள் தொகை கணக்கெடுப்பினிபடி இந்த ஊரில் 57 குடும்பங்களும் 232 மக்களும் வாழ்கின்றனா். இதில் 124 ஆண்களும்,  108 பெண்களும் ஆவா்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
ஜம்புலிங்கம்
வாழ்வு
வீரச்செம்புலி ஜம்புலிங்கம் என்று அழைக்கப்படும் இவன் நெல்லை மாவட்டத்தில் வள்ளியூருக்குத் தெற்கே உள்ள வடலிவிளை என்னும் கிராமத்தில் பிறந்தவன். பண்ணையாரைப் பகைத்ததன் விளைவாகப் பொய்க்குற்றம் சாட்டப்பட்டுத் தண்டனை பெற்று ஜெயிலிலிருந்து தப்பியோடித் தலைமறைவு வாழ்க்கையில் ஈடுபட்டுக் கொள்ளைக்காரனாக மாறியவன் ஜம்புலிங்கம்.
வடலிவிளையைச் சேர்ந்த பண்ணையார் ஏழைப் பெண்ணொருத்தியை மானபங்கம் செய்ய முயன்றபோது ஜம்புலிங்கம் தடுத்துப் பண்ணையாரின் செயலைக் கண்டித்தான். இதனால் கோபம் அடைந்த பண்ணையார் தனது செல்வாக்கைப் பயன்படுத்தி, ஜம்புலிங்கம் தன் வீட்டில் பணம், நகைகளைக் கொள்ளையடித்துச் சென்றுவிட்டதாகப் பொய்க்குற்றம் சாட்டிப் போலீசாரைக் கொண்டு அவனைக் கைது செய்து சிறையில் அடைத்தார். செய்யாத குற்றத்திற்காகத் தண்டனை பெற்ற அவன் சிறையிலிருந்து தப்பி வந்து பண்ணையாரைப் பலி வாங்கினான். பின்பு தலைமறைவாகிக் கொள்ளைக்காரனாக மாறினான். இதையே வேறு ஒரு இடத்தில் நடந்த கொள்ளைச் செயலில் ஜம்புலிங்கத்திற்கும் தொடர்பு உண்டு என்று துரைராஜ் என்பவனால் பொய்க்குற்றம் சாட்டப்பட்டு ஜம்புலிங்கம் சிறை சென்றதாகக் கூறுகிறார் ஆ. சிவசுப்பிரமணியன். மேற்கூறிய இரண்டு நிகழ்ச்சிகள் வேறுவேறாக அமைந்திருந்தாலும் ஜம்புலிங்கம் கொள்ளையனானதற்குப் பொய்க்குற்றம் சாட்டப்பட்டு, சிறை சென்றதே அடிப்படை என்பது தெளிவாகின்றது.
போலீசாருக்குச் சிம்ம சொப்பனமாய் விளங்கிய அவன் போலீசாரையே துரத்தியடித்திருக்கின்றான். இறுதியில் போலீசாரின் அச்சுறுத்தலால் தன் ஆசைநாயகியால் காட்டிக் கொடுக்கப்பட்டுத் தப்பியோடும் வேளையில் சுட்டுக் கொள்ளப்படுகின்றான். அரசாங்கத்தால் கொள்ளைக் குற்றம் சாட்டப்பட்ட அவன் மக்களால் பாதுகாக்கப்பட்டான், பாடப்பட்டான்.
இலக்கியத்தில் ஜம்புலிங்கம்
ஜம்புலிங்கத்தின் கொள்ளைச் செயல்களைப் புகழ்ந்து பாடுவதாக ஐம்பத்தைந்து பாடல்கள் கி.வா.ஜ தொகுத்த மலையருவியில் இடம்பெற்றுள்ளன. 1929இல் ஜம்புலிங்க நாடார் துர்விளையாடற் சிந்து என்ற பெயரில் பெரிய எழுத்துப் புத்தகம் ஒன்றும் வெளியிடப்பட்டுள்ளது. இவை இரண்டிலும் ஜம்புலிங்கத்தின் வரலாறு முழுமையாகச் சொல்லப்படவில்லை. அவன் வாழ்க்கைச் சம்பவங்கள் ஒரு சில மட்டுமே பாடலாய் எடுத்துக் கூறப்பட்டுள்ளன.
நாடார் ஜம்புலிங்கம் வாரார் வாரார் ஜம்புலிங்கம் என்ற வீரன் முறுக்கிவிட்ட மீசையோடே முன்னம்பல் வரிசையோடே மினுக்கி வைத்த கத்தியோடே மின்னுங் கையில் வெடிகளோடே வாரார் சொக்கத் தங்கம் நம்ம நாடார் ஜம்புலிங்கம் வாரார் வாரார்
மேற்கோள்
பகுப்பு:1923 இறப்புகள் பகுப்பு:தமிழ்நாட்டுக் குற்றவாளிகள்
மைக்ரோசாப்ட் வர்ச்சுவல் பிசி
ஒன்றிற்கு மேற்பட்ட இயங்குதளங்களை ஒரே கணினியில் இயக்கிப் பார்பதற்கு மைக்ரோசாப்ட் வர்ச்சுவல் பிசி (இலங்கை வழக்கு: மைக்ரோசாப்ட் வேர்சுவல் பிசி) உதவுகின்றது.
அபிநயிக்கும் வன்பொருட்கள்
வர்சுவல் பிசி வன்வட்டானது வர்ச்சுவல் பிசிக்கும் வர்ச்சுவல் பிசி சர்வருக்கும் பொதுவானதாகும்.
ஆதரிக்கும் வழங்கி, விருந்தினர் இயங்குதளங்கள்
வழங்கி இயங்குதளங்கள் வர்ச்சுவல் பிசி 2007 அதிகாரப்பூர்வமாகப் பின்வரும் இயங்குதளங்களை ஆதரிக்கின்றது.
பகுப்பு:மென்பொருள்
அயோத்தியாபட்டினம் ஊராட்சி ஒன்றியம்
அயோத்தியாபட்டினம் ஊராட்சி ஒன்றியம், தமிழ்நாட்டின் சேலம் மாவட்டத்தில் உள்ள 20 ஊராட்சி ஒன்றியங்களில் ஒன்றாக உள்ளது. இவ்வூராட்சி ஒன்றியத்தில் 29 பஞ்சாயத்து கிராமங்கள் உள்ளது.
மேற்கோள்கள்
பகுப்பு:சேலம் மாவட்ட ஊராட்சி ஒன்றியங்கள்
அடுத்த ஜம்மு காஷ்மீர் சட்டமன்றத் தேர்தல்
2014ஆம் ஆண்டில் ஜம்மு காஷ்மீர் மாநிலத்திற்கு இறுதியாக சட்டமன்றத் தேர்தல் நடைபெற்றது. ஜம்மு காஷ்மீரின் சிறப்பு உரிமைகளைத் திரும்ப பெற்று 2019ல் மாநிலத் தகுதி இழந்த பின்னர் ஜம்மு காஷ்மீர் ஒன்றியப் பகுதிக்கு 2023ஆம் ஆண்டில் நடைபெறவுள்ள முதல் சட்டமன்றத் தேர்தல் ஆகும்.
பின்னணி
நவம்பர் 2014ல் நடைபெற்ற ஜம்மு காஷ்மீர் சட்டமன்றத் தேர்தல் முடிவில் முப்தி முகமது சயீத் தலைமையில் சம்மு காசுமீர் மக்களின் சனநாயக கட்சி மற்றும் பாரதிய ஜனதா கட்சிகள் இணைந்து அரசு அமைத்தது. முப்தி முகமது சயீத் முதலமைச்சரானர்.
7 சனவரி 2016 முப்தி முகமது சயீத் காலமானார். பின் மெகபூபா முப்தி முதலமைச்சராக தேர்வு செய்யப்பட்டார்.
அரசியல் மாற்றங்கள்
சூன் 2018ல் முதலமைச்சர் மெகபூபா முப்தி அரசுக்கு வழங்கியிருந்த ஆதரவை பாரதிய ஜனதா கட்சி விலக்கிக் கொண்டது. அதனால் ஜம்மு காஷ்மீர் மாநிலத்தில் ஆளுநர் ஆட்சி அமல்படுத்தப்பட்டது. நவம்பர் 2018ல் ஜம்மு காஷ்மீர் சட்டமன்றம் கலைக்கப்பட்டது. 20 டிசம்பர் 2018 அன்று மாநிலத்தில் குடியரசுத் தலைவர் ஆட்சி நடைமுறைக்கு வந்தது. இந்திய தேசிய காங்கிரசு கட்சியிலிருந்து விலகிய குலாம் நபி ஆசாத் 2022ம் ஆண்டில் ஜனநாயக முற்போக்கு ஆசாத் கட்சியை நிறுவினார்.
மேற்கோள்கள்
பகுப்பு:இந்தியத் தேர்தல்கள் பகுப்பு:ஜம்மு காஷ்மீர் ஜம்மு காஷ்மீர் பகுப்பு:ஜம்மு காஷ்மீரில் அரசியல்
மோகனூர் வட்டம்
மோகனூர் வட்டம், தமிழ்நாட்டின் நாமக்கல் மாவட்டத்திலுள்ள நாமக்கல் வட்டம், சேந்தமங்கலம் வட்டம் மற்றும் பரமத்தி வேலூர் வட்டங்களை சீரமைத்து, மோகனூரைத் தலைமையிடமாகக் கொண்டு 16 ஆகஸ்டு 2018 அன்று மோகனூர் வருவாய் வட்டத்தை தமிழக முதல்வர் காணொலி காட்சி மூலம் சென்னையிலிருந்து துவக்கி வைத்தார். மோகனூர் வட்டம் 33 வருவாய் கிராமங்களைக் கொண்டது.
இவ்வட்டத்தில் மோகனூர் ஊராட்சி ஒன்றியம் உள்ளது.
வெளி இணைப்புகள்
பகுப்பு:நாமக்கல் மாவட்ட வட்டங்கள்
ரூப் சிங் பயஸ்
ரூப் சிங் பயஸ் (Roop Singh Bais  (8 செப்டம்பர் 1908 – 16 டிசம்பர் 1977) ஒலிம்பிக் ஹாக்கி விளையாட்டு வீரர் ஆவார். 1932 மற்றும் 1936-ஆம் ஆண்டுகளில் நடைபெற்ற ஒலிம்பிக் ஆடவர் ஹாக்கி போட்டியில் இவர் தனது அண்ணன் தியான் சந்த்துடன் இந்திய அணியின் சார்பாக விளையாடி  தங்கப்பதக்கங்களை  வென்றவர்.
ரூப் சிங் பயஸ், 1932 லாஸ் ஏஞ்சலீஸ் ஒலிம்பிக் போட்டியில் ஹாக்கி விளையாட்டில், ஐக்கிய அமெரிக்க அணிக்கு எதிராக ரூப் சிங் 10 கோல்களையும், ஜப்பான் அணிக்கு எதிராக 3 கோல்களையும் அடித்தவர் என்ற பெருமைக்கு உரியவர். ரூப் சிங் பயஸ் குவாலியர் இராச்ச்சியத்தின் மன்னர் ஜிவாஜி ராவ் சிந்தியாவின் இரணுவத்தில் அதிகாரியாகவும், பின்னர் இந்திய விடுதலைக்குப் பின்னர் இந்திய இராணுவத்திலும் பணிபுரிந்தவர்.
மரபுரிமைப் பேறுகள்
ரூப் சிங் பயசின் சொந்த ஊரான குவாலியரில் உள்ள ஒரு விளையாட்டு அரங்கிற்கு ரூப் சிங்கின் பெயர் சூட்டப்பட்டது. 1936 ஒலிம்பிக் போட்டிக்குப் பின்னர் பெர்லின் நகரத்தின் ஒரு தெருவிற்கு ரூப் சிங் பயஸ் தெரு எனப்பெயரிடப்பட்டது, அதே போன்று 1972-இல் மன்சென் நகரில் உள்ள ஒலிம்பிக் பூங்காவில் உள்ள ஒரு தெருவிற்கும் ரூப் சிங் பயஸ் தெரு என பெயர் சூட்டப்பட்டது. 2012 ஆம் ஆண்டுக்கு முன்னர் லண்டனில் உள்ள குழாய் நிலையங்களுக்கு மறுபெயரிடப்பட்ட மூன்று இந்திய வீரர்களில் ரூப் சிங்கும் பெயரும் ஒன்றாகும்.
பாராபங்கி மாவட்டம்
பாராபங்கி மாவட்டம் இந்தியாவின் உத்தரப் பிரதேசத்தில் அமைந்துள்ள மாவட்டங்களில் ஒன்றூ. இது ஃபைசாபாத் கோட்டத்தின் நிர்வாகத்திற்கு உட்பட்டது. இதன் நிர்வாகத் தலைமையிட நகரம் பாராபங்கி ஆகும்.
இராமாயாணக் காலத்தில், இப்பகுதி சூரிய குல அரசர்களால் ஆளப்பட்டது என புராணங்கள் கூறுகின்றன. பின்னர், இசுலாமியர் ஆட்சிக்கும், பிரித்தானியர் ஆட்சிக்கும் உட்பட்டது. மக்கள் அவாதி மொழியில் பேசுகின்றனர். இது இந்தி மொழியின் வட்டார வழக்குகளில் ஒன்று. வேளாண்மை முதன்மைத் தொழிலாக உள்ளது. கோதுமை, நெல், மக்காச்சோளம் ஆகியன அதிகம் விளைகின்றன. அபினி, மெந்தால், கரும்பு, மாம்பழம், வாழை, காளான், உருளைக் கிழங்கு, தக்காளி, மசாலாப் பொருள் ஆகிய பணப்பயிர்களும் விளைவிக்கப்படுகின்றன. தேனீ வளர்ப்பு, மீன் வளர்ப்பு ஆகிய தொழில்களையும் செய்கின்றனர்.
இணைப்புகள்
பகுப்பு:உத்தரப் பிரதேசத்தில் உள்ள மாவட்டங்கள் பகுப்பு:பாராபங்கி மாவட்டம்
இசுலாமியப் பகுதி
இசுலாமியப் பகுதி (حارة المسلمين; הרובע המוסלמי) எருசலேம் பழைய நகரிலுள்ள நான்கு புராதன பகுதிகளில் ஒன்று ஆகும். இது பழைய நகரின் வடகிழக்கில் 31 எக்டர் (76 ஏக்கர்) பரப்பை உள்ளடக்கியது. இப்பகுதி பெரியதும், சனத்தொகை கூடியதும், கிழக்கே சிங்க வாயிலிலிருந்தும், தெற்கே கோயில் மலையின் வடக்குச் சுவர் மற்றும் மேற்கே தமஸ்கு வாயில் - மேற்குச் சுவர் வரை பரந்து காணப்படுகின்றது. சிலுவைப் பாதை இப்பகுதியில் ஆரம்பிக்கின்றது. இசுலாமியப் பகுதி சனத்தொகை 22,000 ஆகும்.
வெளி இணைப்புக்கள்
பகுப்பு:எருசலேம்
பிரார்த்தனா சமாஜம்
பிரார்த்தனை சமாஜம் (Prarthana Samaj), ஆத்மராம் பாண்டுரகா என்பவரால் (கேசவ் சந்திரசென் உதவியுடன்)  1867 ம் ஆண்டு மார்ச் 31 ஆம் நாள் துவக்கப்பட்டது. 'வாய்மையே வெல்லும்' என்னும் வாசகத்தை குறிக்கோளுரையாக கொண்டது. இந்திய தேசிய காங்கிரசை தோற்றுவித்தவர்களில் ஒருவரான மகாதேவ கோவிந்த ராண்டே, ராமகிருஷ்ண கோபால் பந்தர்கார்,  கோபால கிருஷ்ண கோகலே, நாராயணன் சந்த்தர்வார்கர் போன்ற தலைவர்கள் பிரார்த்தனா சமாஜத்தில் இருந்தனர்.
இந்த சமாஜம் உருவ வழிபாடு மற்றும் மூட பழக்க வழக்கங்களை எதிர்த்தது. அவதாரங்களையும் அதிசய செயல்களையும் கண்டித்தது. புனித நூல்களில் கூறி உள்ளவை அனைத்தும் உண்மை என்னும் கருத்தை மறுத்தது. ஓரிறை கொள்கை மற்றும் சமூக சீர்திருத்தம் பிரார்த்தனா சமாஜத்தின் நோக்கங்களாகும். கடவுளுக்கும் பக்தர்களுக்கும் இடையே இடைத்தரகர்களுக்கு இடமில்லை என்ற கருத்தைக் கொண்டிருந்தது.
பிரார்த்தனா சமாஜம் நூற்றுக்கணக்கான துவக்க இடைநிலை பள்ளிகள், இரவுப் பள்ளிகள், அநாதை இல்லங்கள், மகளிர் அமைப்புகள், தாழ்த்தப்பட்டோர் சங்கங்கள் ஆகியவற்றை நடத்திற்று. குழந்தை திருமண தடுப்பு, விதவை மறுமணம், கலப்பு திருமணம் போன்ற சீர்திருத்தங்களைத் தீவிரமாக மேற்கொண்டது.
ஆதாரங்கள்
பகுப்பு:இந்து சமய அமைப்புகள் பகுப்பு:இந்திய சமய அமைப்புகள்
ஆலங்குடி வங்கனார்
ஆலங்குடி வங்கனார் என்பவர் பண்டைக்காலத்தில் இருந்ததாகக் கருதப்படும் தமிழ்ச் சங்கங்களில், கடைச் சங்கத்தைச் சேர்ந்த 49 புலவர்களுள் ஒருவராகக் கருதப்படுகின்றார். ஆலங்குடி என்னும் இடத்தைச் சேர்ந்தவர் என்பதால் இவருக்கு இப் பெயர் ஏற்பட்டது என்பர். இத் தகவல்களைத் தவிர இவர் வாழ்க்கை பற்றிய வேறு தகவல்கள் எதுவும் கிடைக்கவில்லை. வங்கம் என்பது கப்பல் எனப் பொருள் தரும். எனவே இவர் கடல் வணிகத்தில் ஈடுபட்டிருந்த குடியைச் சேர்ந்தவர் என்று சிலர் கருதுகிறார்கள்.
இவர் பாடிய பாடல்கள் சங்கத் தமிழ் நூல்கள் சிலவற்றில் காணப்படுகின்றன. இவை மொத்தம் ஏழு ஆகும். குறுந்தொகையில் இரண்டு பாடல்களும், நற்றிணையில் மூன்று பாடல்களும், அகநானூறு, புறநானூறு ஆகியவற்றில் தலா ஒவ்வொன்றும் இவர் பாடியவையாகக் குறிப்பிடப்படுகின்றன.
ஆலங்குடி இருப்பிடம் காண்க \ ஆலங்குடி
வங்கனார் பாடிய பாடல்கள்
இவர் பாடிய அகத்திணைப் பாடல்கள் அனைத்தும் மருதத்திணைப் பாடல்களாக உள்ளன. தலைவி ஊடலும், அவள் ஊடலுக்குக் காரணமான நிகழ்ச்சிகளும் மருதத்திணை.
பகுப்பு:தமிழ்ப் புலவர்கள் பகுப்பு:கடைச்சங்கம்
அஞ்சூர் சுப்பிரமணிய சுவாமி கோயில்
அஞ்சூர் சுப்பிரமணிய சுவாமி கோயில் தமிழ்நாட்டில் கரூர் மாவட்டம், அஞ்சூர் என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஹிருதயராம் முகோபாத்யாயர்
ஹிருதயர் என்று அழைக்கப்பட்ட ஹிருதயராம் முகோபாத்யாயர் ராமகிருஷ்ண பரமஹம்சரின் இல்லறச் சீடர். இவர் ராமகிருஷ்ண பரமஹம்சரின் ஒன்றுவிட்ட சகோதரியின் (தந்தை வழி) பேரன். ராமகிருஷ்ணரை விட நான்கு வயது இளையவர் என்பதால்
இவர் பிறந்த வருடம் 1840 ஆக இருக்கலாம் என்று கணக்கிடப்படுகிறது. காமார்புகூருக்கு நான்கு மைல் தொலைவிலுள்ள சிஹார் எனும் ஊரில் பிறந்தார். 1855 லிருந்து 1881 வரையிலான கிட்டத்தட்ட 25 வருட காலத்திற்கு ராமகிருஷ்ண பரமஹம்சருடனே இருந்தவர். சுவாமி சாரதானந்தர் தமது குருவைப் பற்றி எழுதிய நூலின் இரண்டாம் பாகத்தின் சாதக நிலை எனும் தலைப்பிற்கு வேண்டிய பல விஷயங்களை அவருக்கு விளக்கி உதவியவர்.
மேற்கோள்கள்
பகுப்பு:ராமகிருஷ்ணரின் இல்லறச் சீடர்கள்
இடைக்காடனார்
இடைக்காடனார் (அல்லது இடைக்காடர்), சங்கத் தமிழ்ப் புலவர்களுள் ஒருவர். இடைக்காடு என்னுமிடத்தைச் சேர்ந்தவர் என்பர். இதனாலேயே இவர் இடைக்காடனார் என்று அழைக்கப்படுகிறார் எனக் கருதலாம். முல்லைத் திணைச் செய்யுள்களைக் கூடுதலாகப் பாடியிருப்பதனால், இவர் ஆயர் குலத்தைச் சேர்ந்தவராக இருக்கலாம் எனச் சிலர் கருதுகின்றனர்.
சங்கத் தொகை நூல்களில் இடைக்காடனார் பாடிய பாடல்களாகப் பத்துப் பாடல்கள் உள்ளன. அவை:
இடைக்காடனார் பாடல்கள்
அகநானூறு 139, 194, 274, 284, 304, 374
குறுந்தொகை 351
பூசிமலைக்குப்பம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இடைக்காடனார்
இடைக்காடனார் பாடல்கள்
நற்றிணை 142, 316
புறநானூறு 42
இவர் பாடிய அகத்திணைப் பாடல்கள் 9-ல் 7 முல்லைத்திணைப் பாடல்களும், 2 பாலைத்திணைப் பாடல்களும் உள்ளன. புறப்பாடலில் சோழன் குளமுற்றத்துத் துஞ்சிய கிள்ளிவளவனின் வெற்றிகளைப் பாராட்டியுள்ளார். ==பாடல் தரும் செய்திகள்=
வெளி இணைப்புகள்
பகுப்பு:தமிழ்ப் புலவர்கள்
சாவோ எர்பெங்
சாவோ எர்பெங் (Zhao Erfeng) (1845-1911), இவர் ஓர் சிங் வம்சத்தைச் சேர்ந்த அதிகாரியாவார். சீனாவின் குயிங் வம்சத்தின் கீழ் நிர்வாக மற்றும் இராணுவ பிரிவுகளாக இருந்த எட்டு பதாகைகள் என்பதைச் சேர்ந்தவராவார். இவர் எளிய நீலப் பதாகையைச் சேர்ந்தவர். 1908 மார்ச்சில் நியமிக்கப்பட்ட திபெத்தின் கடைசி உயரதியாக இவர் அறியப்படுகிறார். மஞ்சு இனத்தைச் சேர்ந்த யூ மற்றொரு உயரதிகாரியாக நியமிக்கப்பட்டார். சிச்சுவான் - ஊபேய் தொடர்வண்டியின் முன்னாள் தலைமை இயக்குநராகவும், சிச்சுவான் மாகாணத்தின் பொறுப்பு ஆளுநராகவும் இருந்த இவர், ஏகாதிபத்திய சகாப்தத்தின் பிற்பகுதியில் மிகவும் மோசமான சீன அதிகாரியாக இருந்தார். இவர் காம் பகுதி (கிழக்கு திபெத்) முழுவதும் இராணுவப் படைகளை வழிநடத்தி இறுதியில் 1910 இல் லாசாவை அடைந்தார். இது இவருக்கு "சாவோ தி புட்சர்" என்றப் புனைபெயரைப் பெற்றுத் தந்தது.
திபெத்தின் அதிகாரி
1905 முதல் 1906 வரை நீடித்த சாண்ட்ரெங் (இப்போது சியாங்செங் கவுண்டி, சிச்சுவான் ) முற்றுகையின்போது 1905 ஆம் ஆண்டு யுன்னான் மற்றும் சிச்சுவானில் நடந்த திபெத்திய கிளர்ச்சியில் இவர் திபெத்திய இலாமாக்களையும் அவற்றின் மடங்களையும் அழித்தார். திபெத்திய பௌத்த கெலுக் மஞ்சள் தொப்பி பிரிவு கிறிஸ்தவ தொண்டு நிறுவனங்களின் வெற்றியை சந்தேகித்த திபெத்திய லாமாக்கள் குயிங் ஆட்சிக்கு எதிராக கிளர்ச்சி செய்தனர். சீன அரசாங்க அதிகாரிகள், மேற்கு கத்தோலிக்க கிறிஸ்தவ தொண்டு நிறுவனங்கள், பூர்வகுடிகளை கிறிஸ்தவ மதமாற்றம் செய்தவர்கள் ஆகியோர் கொல்லப்பட்டனர்.
இவர், சீன ஆட்சியை காம் பகுதி வரை நீட்டித்தார். 1908ஆம் ஆண்டில் உயரதிகாரியாக நியமிக்கப்பட்டார். ஆரம்பத்தில் இவர் 13வது தலாய் லாமாவுடன் பணிபுரிந்தார். 1903-1904இல் திபெத் மீதான பிரித்தானியப் படைஎடுப்பின்போது தப்பி ஓடிய பின்னர் திரும்பி வந்தார். ஆனால் 1909ஆம் ஆண்டில், தலாய் லாமாவும், இவரும் ஒருவருக்கொருவர் உடன்படவில்லை. தலாய் லாமா நாடுகடத்தப்பட்டார். ஆர்ப்பாட்டங்களுக்கு மத்தியில் பொட்டாலாவின் அரண்மனையும், மடமும் தலாய் லாமாவால் நிறுவப்பட்டது. ஆட்சியாளரான கர்னல் யங் ஹஸ்பண்ட் உறுதிமொழியளித்த அனைத்து திபெத்தியர்களுக்கும் மன்னிப்பு வழங்கினார். சிச்சுவான் எல்லையில் சீன துருப்புக்கள் அதிகமாக இருந்ததால், அவர்கள் மடங்களை அழித்து துறவிகளைக் கொன்றதால், இராணுவ விவகாரங்களுக்குப் பொறுப்பான சீனர்களிடம் லாமா எதிர்ப்பு தெரிவித்தார். இந்த எதிர்ப்பு திபெத்தின் நிலை குறித்த முழு கேள்வியையும் தூண்டுவதற்கு உதவியது. இது ஒரு சீன மாகாணம் என்று அறிவிக்கப்பட்டது.
ஒரு முன்னாள் திபெத்திய காம் சிப்பாய் சாவோவின் திபெத்திய நினைவுகளை விவரித்தார். இவரை "புட்செர் பெங்" என்று அழைத்தார். சாவோ: படாங் மடாலயத்தை இடித்து, புனித நூல்களை துருப்புக்கள் தங்கள் காலணிக்கு நூலாகப் பயன்படுத்தும்படி கட்டளையிட்டார். மேலும், பல திபெத்தியர்களை படுகொலையும் செய்தார்.
கைதும், இறப்பும்
1911 ஆம் ஆண்டில், சிச்சுவானின் ஆளுநராக இருந்த சாவோ சிச்சுவானில் கிளர்ச்சியை எதிர்கொண்டார். எழுத்தாளரான ஆன் சுயின் என்பவரின் கூற்றுப்படி, சிச்சுவானை சீனாவின் மற்ற பகுதிகளுடன் இணைக்கும் ஒரு திட்டமிடப்பட்ட இருப்புப் பாதை போக்குவத்தின் கட்டுப்பாடுதான் முக்கிய பிரச்சினை. இவர் வுச்சாங்கில் இருந்து துருப்புக்களை வரவழைத்தார். கிளர்ச்சியாளர்களுக்கு இது ஒரு வாய்ப்பாக அமைந்தது. 1911 சீனப் புரட்சியின் உத்தியோகபூர்வ தொடக்கமான வுச்சாங் எழுச்சியின் பின்னணி இதுதான். 22 திசம்பர் 1911 இல் கிளர்ச்சியாளர்களுடன் சண்டையிட்ட பின்னர், குயிங் வம்சத்தை அகற்றுவதற்கான நோக்கத்தில் இருந்த சீனக் குடியரசுக் கட்சி புரட்சிகரப் படைகளால் இவர் கைது செய்யப்பட்டு தலை துண்டிக்கப்பட்டார்.
ஆதாரங்கள்
பகுப்பு:1911 இறப்புகள் பகுப்பு:1845 பிறப்புகள் பகுப்பு:திபெத்திய வரலாறு பகுப்பு:சீன மொழி வார்த்தைகளைக் கொண்ட கட்டுரைகள்
மாத்தூர் விஸ்வநாதசுவாமி கோயில்
மாத்தூர் விஸ்வநாதசுவாமி கோயில் தமிழ்நாட்டில் கள்ளக்குறிச்சி மாவட்டம், மாத்தூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பன்னிரண்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் விஸ்வநாதசுவாமி, செண்பகவல்லி சன்னதிகளும், விநாயகர், முருகர், சண்டிகேஸ்வரர், கெஐலட்சுமி, நவகிரகம் உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. கார்த்திகை மாதம் கார்த்திகை தீபம் முக்கிய திருவிழாவாக நடைபெறுகிறது.
அஜய் தத்
அஜய் தத் (Ajay Dutt) ஒரு இந்திய அரசியல்வாதியும் தில்லியின் ஆறாவது சட்டமன்றத்தின் உறுப்பினரும் ஆவார். அவர் ஆம் ஆத்மி கட்சியின் சார்பில் போட்டியிட்டு அம்பேத்கர் நகர் தொகுதியிலிருந்து சட்டமன்றத்திற்குத் தேர்ந்தெடுக்கப்பட்டுள்ளார்.
ஆரம்ப வாழ்க்கை மற்றும் கல்வி
அஜய் தத் தில்லியில் 1976 ல் பிறந்தார். அவர் அமிட்டி பல்கலைக்கழகத்தில் முதுநிலை வணிக மேலாண்மை பயின்றார். அவர் அரசியலுக்கு வருவதற்கு முன்பு சுய தொழில் செய்து வந்தார்.
அரசியல் வாழ்க்கை
அஜய் தத் ஒரு முறை சட்டமன்ற உறுப்பினராக இருந்துள்ளார். இவர் ஆம் ஆத்மி கட்சியின் உறுப்பினர் மற்றும் அம்பேத்கர் நகர் தொகுதியின் சட்டமன்ற உறுப்பினராகவும் உள்ளார்
வகித்த பதவிகள்
முதல்
மேற்கோள்கள்
பகுப்பு:ஆம் ஆத்மி கட்சி அரசியல்வாதிகள் பகுப்பு:வாழும் நபர்கள் பகுப்பு:1976 பிறப்புகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கிச்சா (இயக்குநர்)
கிச்சா என்பவர் இந்திய திரைப்பட இயக்குநர் மற்றும் தயாரிப்பாளர் ஆவார். இவர், 1996-ம் ஆண்டில் வெளியான நேதாஜி திரைப்படத்தின் வாயிலாக இயக்குனராக அறிமுகமானார். இவர், சுந்தர் சி. நடித்த தீ, அர்ஜுன் நடித்த மாசி, சினேகா நடித்த பவானி ஐ. பி. எஸ். போன்ற திரைப்படங்களை இயக்கியுள்ளார்.
திரை வாழ்க்கை
பிரசாந்த் நடிப்பில் 2012ஆவது ஆண்டில் வெளியான எப்படி மனசுக்குள் வந்தாய் திரைப்படத்தை தயாரித்திருந்தார். இது இவர் இயக்காமல் தயாரித்த முதல் திரைப்படமாகும்.